《送王安节赴武康尉》
宋代·贺铸

江左风华推第一，王氏堂堂文献出。
乌衣诸郎能少屈，尚执中司三尺律。
君方色养白头亲，吴兴水陆饶甘新。
卞山之下苕溪滨，一洗长安肥马尘。
君不见昔人负米长勤捧檄喜，敢论州县徒劳耳。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。